cyanic-selkie/wikianc huggingface dataset:
Utgående strøm
Navn
På engelsk kalles fenomenet rip current (direkte oversatt «rift-strøm»), muligens fordi det vaskes ut dype renner i sanden under de utgående strømmene som ser ut som en rift. En annen mulig grunn er at overflaten av vannet kan se ut som en rift i forhold til bølgene rundt. På dansk heter fenomenet «hestehul» eller «revlehul», og på svensk «ripström».
Forveksling
Utgående strømmer forveksles iblant med undervannsstrømmer (engelsk undertow) og understrømmer (engelsk subsurface currents). Dette blir feil oversettelse, og det er dessuten en vanlig myte at man kan bli dratt under av utgående strømmer.
Den amerikanske organisasjonen for livreddere United States Lifesaving Association bemerker at begrepet undervannsstrømmer er feil.
Domo
Domo (どーもくん Dōmo-kun) er maskot for den japanske TV-stasjonen NHK.
Irina Nikultsjina
Nikultsjina vant en olympisk bronsemedalje i skiskyting under vinter-OL 2002 i Salt Lake City, da hun kom på tredjeplass på 10 km jaktstart for damer bak Olga Pyljova fra Russland og Kati Wilhelm fra Tyskland.
Kvaløya Sportsklubb
Kvaløya Sportsklubb (stiftet 26. oktober 1992) er en sportsklubb fra Tromsø som driver fotball og håndball
Britisk Guyana under Sommer-OL 1952
Britisk Guyana under Sommer-OL 1952. En sportsutøver fra Britisk Guyana deltok for andre gang i et OL under Sommer-OL 1952 i Helsingfors. De vant ikke noen medaljer.
Nyhet
Hva gjør hendelser til nyheter
Hva som gjør at enkelte hendelser blir slått opp som nyheter blir ofte beskrevet gjennom nyhetskriteriene. Nyhetskriteriene bestemmer nyhetsverdien til en hendelse. Nyhetskriteriene er definert i en rekke undersøkelser med ulike punktvise oppsetninger.
Aktualitet
Hendelsen må foregå i et tidsrom som er mulig for det aktuelle nyhetsmediet å få dekket nyheten. For aviser vil det normalt si innen et døgn.
Vesentlig/informasjonsverdi
Hendelsen bør oppta mange. For at den skal gjøre det må den ha konsekvenser for de eventuelle lesere eller at den bør inngå i lesernes interessesfære.
Sensasjonelt
En nyhet må være noe nytt og spennende. En uvanlig og merkverdig hendelse blir attraktiv som nyhet. Med dette mener man noe som ikke er normalt for majoriteten av befolkningen. At "posten kom frem i dag også" er ikke spennende.
Nærhet/personifisering/identifikasjon
Den psykiske nærheten er viktigere enn den geografiske, og konkrete personer er lettere å identifisere seg med enn kollektive institusjoner og abstrakte prosesser. I en norsk avis vil man heller skrive om en hendelse i Norge enn i Sverige, og Sverige fremfor Kenya. En lokalavis vil overse en hendelse ett annet sted i landet om ikke hendelsen er så viktig at den er umulig å overse.
Konflikt
Kriger og andre storpolitiske konflikter har stor nyhetsverdi, men også feider, krangling og alle typer konkurranse er interessante saker for media. Om man finner en konflikt i en sak blir det automatisk en bedre nyhet. Konflikter som budsjettforhandlinger eller lønnsforhandlinger er derfor nyheter.
Eliteperson/-nasjon
Ledere innen politikk, næringsliv eller organisasjoner dominerer i nyhetene fremfor Ola og Kari, fordi de har makt og tar avgjørelser som er viktige for alle.
Konsonans
Nyhetene må være konsonante. Det betyr at det må være lik publikums forestillinger. Det betyr at man unngår å slå opp saker som er i strid med de rådende forestillingene. Et eksempel på dette kan være at kommunistiske budskap ikke var konsonante i USA på 80-tallet og i liten grad fikk sendetid.
Nyhetskontekst
Det kan være avgjørende om journalisten er på rett sted til rett tid. Når noe er blitt slått opp som en nyhet kan det være en lavere terskel for å få med oppfølgingssaker eller saker i tilknytning til denne til tross for at det i utgangspunktet ikke er interessant nok.
Omfang
Jo flere kriterium som blir oppfylt, desto sterkere står hendelsen som en nyhet.
For visuelle medier
For visuelle medier er et veldig viktig at saken kan formidles sammen med bilder. Gode saker kan bli forkastet av tv om det ikke har bildedekning.
Eksterne lenker
Хыпарсем Aktualitéit In 't nuujs Imwin Eventonan aktual Jornalismo Miä sünnüs
Ramsum skole
Ramsum skole er en skole i Sandefjord kommune i Vestfold som ble etablert i 1874, da med navnet Ramsheim skole. Den nåværende skolebygningen ble bygd i 1960, og utvidet for få plass til seksåringene i 1997 og på grunn av økning i elevtallet i 2003.
Det går 47 elever på skolen, fordelt på 1. til 4. klasse.
Skolen har felles ledelse med Bokemoa skole i Virksomhet Bokemoa og Ramsum skoler.
Apostelen Jakob
Apostelen Jakob (hebraisk: Yaʿqob, gresk: Ἰάκωβος; antatt død år 44), var en av Jesu tolv apostler og tradisjonelt betraktet som den første av de tolv apostlene som ble martyr. Han var sønn av Sebedeus og Salome og bror til Johannes. Han er også blitt kalt for Jakob den store eller Jakob den eldre for å skille ham fra apostelen Jakob, sønn av Alfeus og Jakob, Jesu bror, også kalt for Jakob den rettferdige. Apostelen Jakob, sønn av Sebedeus, er skytshelgen av Spania og er således ofte identifisert som Santiago, et spansk navn avledet fra spanske santo, «hellig», og Yago, en gammel spansk form av det bibelske navnet Jakob. Sistnevnte navn kommer enten fra et hebraisk rotord עקב ʿqb i betydningen «å følge, å være tilbake», men også «erstatte, overliste, angripe», eller fra ordet for «hæl», עֲקֵב ʿaqeb, «den som holder i hælen». Som spansk skytshelgen er det en nasjonal tradisjon at Jakob skal være begravet i valfartsstedet Santiago de Compostela i Spania.
I Det nye testamente
Som sønn av Sebedeus og Salome er Jakob kalt for «den store torden» for å skille ham fra apostelen Jakob «den mindre». Han var bror av Johannes, den elskede disippelen, og antagelig den eldste av de to.
Hans foreldre synes å ha vært mennesker av en viss økonomisk status. Hans far Sebedeus var en fisker på Genesaretsjøen som antagelig bodde i eller i nærheten av Betsaida, dagens område Galilea, kanskje i Kapernaum, en fiskelandsby på nordbredden av Genesaretsjøen. Han hadde en del ansatte, båtmenn. Salome, hans mor, var en av de fromme kvinner som etterpå fulgte Kristus og «med det de eide, hjalp de Jesus», og hans bror Johannes var personlig kjent av ypperstepresten, og må ha økonomisk ressurser for å sørge for Jesus’ mor.
Det er sannsynlig at hans bror ikke hadde fått den tekniske undervisningen i rabbinske skoler; i denne betydningen var de begge ulærde og uten noen offisielle posisjon blant jødene. Men, i henhold til foreldrenes samfunnsmessige rang må de ha vært menn av ordinær utdannelse, den felles bakgrunn til alle jøder på denne tiden. Jakob er beskrevet som en av de første disiplene som sluttet seg til Jesus. De synoptiske evangelier uttrykker at Jakob og Johannes var sammen med deres far ved innsjøens bredder da Jesus krevde at de skulle følge ham. «De satt i båten og bøtte garn. Da kalte han dem, og de lot faren, Sebedeus, bli igjen i båten sammen med leiefolkene og fulgte ham.»
Jakob var den ene av tre apostler som Jesus valgte for å være vitne til hans forklarelse på berget. Jakob og Johannes (eller i en annen tradisjon, deres mor), ba Jesus om å gi dem sitteplass på hans høyre og venstre side i hans rike, men Jesus avviste dem, det var ikke opp til ham å avgjøre, og de andre apostlene ble irritert på dem. Jesus og hans disipler kom til en samaritansk landsby, men mente at de ikke ble godt nok tatt imot, og Jakob og hans bror spurte Jesus om en «ild fare ned fra himmelen og fortære dem», men han talte strengt til dem og sa at han ikke var kommet for å ødelegge menneskeliv.
Apostlenes gjerninger nedtegnet at «kong Herodes hånd på noen i menigheten og fór hardt fram mot dem.» Denne Herodes er tradisjonelt blitt identifisert med Herodes Agrippa I som fikk Jakob «henrettet med sverd.» Han er den eneste apostelen hvis martyrium er nedtegnet i Det nye testamentet. Han er således tradisjonelt antatt å være den første av de tolv apostlene som ble martyr for sin tro. Forfatteren R. E. Nixon foreslår at hans død kan ha blitt utløst av Jakobs oppfarende gemytt, for han selv og hans bror Johannes hadde fått tilnavnet Boanerges, som betyr «tordensønner». Forfatteren F. F. Bruce har i kontrast til denne fortellingen satt opp frigjøringen av apostelen Peter, som ble reddet fra et fengsel av en engel, og konstaterer at «Jakob skulle dø mens Peter skulle slippe unna» er et «mysterium av guddommelig forsyn.»
Dennis MacDonald, en forsker på Det nye testamente, har identifisert Kastor og Polydevkes fra gresk mytologi (Castor og Pollux på latin) som basiskarakterene for framtoningen til brødrene Jakob og Johannes i fortellingen til evangelisten Markus. Macdonald siterer opprinnelsen til den identifikasjonen til 1913 da J. Rendel Harris utga sitt verk Boanerges, hvor tittelen på boken er ren referanse til Boanerges (Βοανηργές), et gresk ord for torden, noe som igjen er en epitet for Zevs, far til Polydevkes (Pollux) i hva MacDonald kaller en tidlig kristen dioskurisme.
Lukavka
Lukavka, noen ganger omtalt som Lukavtsjonka (russisk: Лука́вка eller Лукавчёнка), er en elv Lipetsk oblast i Russland og en av sideelvene til Matyra fra venstre. Den er 30 kilometer lang og har et nedbørfelt på 230 km². Lukavka munner ut i Matyra ved landsbyen Jermakovka.
Kardiologi
Kardiologi er en medisinsk spesialitet som befatter seg med sykdomstilstander i hjertet og dets blodårer. Spesialområdet inndeles gjerne i medfødte hjertesykdommer, koronarsykdommer, hjertesvikt, klaffesykdommer og elektrofysiologi. Leger som er spesialister innen dette fagfeltet omtales som kardiologer. Elektrofysiologiens far er Emil du Bois-Reymond.
Ordet kardiologi er avledet fra det greske ordet καρδιά (omskrevet som kardia og betyr hjerte eller ens indre).
Lungekretsløpet (Oksygenering av blodet)
<!-- Usynlig tekst start
Medisiner som brukes innen kardiologi
Nedenstående er medisiner som ofte brukes innen kardiologi:
Usynlig tekst slutt -->
Lukaspasjonen (Bach)
Historie
Håndskriftsanalyser viser at et manuskript av Lukaspasjonen fra 1730 delvis er skrevet av Bach. Sannsynligvis oppførte Bach verket i Leipzig – eller han hadde til hensikt å gjøre det. Sønnen Carl Philipp Emanuel Bach og eleven Johann Friedrich Agricola kan ha trodd at verket var av Bach og ført det opp på deres verkliste. I 1730 var Johannespasjonen og Matteuspasjonen allerede komponert, og med tanke på Bachs forkjærlighet for komplette sykluser er det rimelig å anta at han komponerte en Lukaspasjon. Kanskje valgte Bach å arrangere en annen komponists Lukaspasjon for fire solostemmer, kor, orkester og generalbass for overholde en knapp tidsfrist til langfredag 1730. Han kan ha planlagt å skrive en egen Lukaspasjon senere, men skrev i stedet den tapte Markuspasjonen for å fullføre pasjonstetralogien.
Diego Sinagra
Diego Sinagra (Også kjent som Diego Maradona jr.) (født 20. september 1986 i Napoli) er en italiensk sandfotballspiller. Han er sønn av den argentinske fotballspilleren Diego Maradona samt stjerne på Italias lag i verdensmesterskapet i sandfotball i 2008.
Basshunter
Jonas Erik Altberg (født 22. desember 1984 i Halmstad i Halland), bedre kjent som Basshunter, er en svensk sanger, musikkprodusent og DJ. Han er mest kjent for sine topphits «Boten Anna», «Vi sitter i Ventrilo och spelar DotA», «Now You're Gone» og «All I Ever Wanted». Basshunter har til nå produsert fem album, hvorav tre er gitt ut som studioalbum LOL <(^^,)>, Now You're Gone – The Album, Bass Generation, The Early Bedroom Sessions og Calling Time. Ifølge ham selv produserer han «melodic trance» med programmet FL Studio i sitt hjemmestudio. Enkelte klassifiserer i stedet hans musikk som eurodance. I 2010 deltok Basshunter i reality-serien Celebrity Big Brother 2010, hvor han endte som nummer fire.
Opprinnelsen til navnet Basshunter
Jonas Erik Altberg har fortalt i flere intervjuer at han startet å produsere musikk på sin datamaskin med programmet FL Studio da han var rundt 17 år gammel. Etter ett halvt år begynte han å kalle seg «Basshunter» (norsk: «bass-jeger»), fordi han likte å bruke bass i sin musikk, og siden den gang har han benyttet det pseudonymet. Noen ganger har han også brukt pseudonymet Basscreator (norsk: «bass-skaper»), dette fremkommer i en egen låt «Bass Creator» som ofte brukes til intro på konsertene hans.
Barndom og tidlig karriere
Basshunter lider av Tourettes syndrom. Hans foreldre oppdaget at han hadde rykninger i åtteårsalderen, noe som etterhvert viste seg å være symptomer på Tourettes syndrom. Basshunter har fortalt i flere intervjuer at han ble mye mobbet på skolen og at han hadde få venner. Derfor ble han sittende mye alene hjemme og tilbrakte mye tid foran datamaskinen. Han brukte flere år på å få kontroll over sykdommen, og da han var 18 år gammel fortalte han sine medelever om sykdommen. Basshunter mener at det er viktig å fortelle andre at man har en funksjonshindring, i stedet for å holde det for seg selv.
2006–2008: LOL <(^ ^,)>
I april 2006 signerte han sin førte platekontrakt med Warner Music, hans førte offisielle singel «Boten Anna» var ett faktum. Låten ble en stor hit i hele Skandinavia og flere land i Europa. I Norge ble det en sommerlåt og russelåt i 2006. Basshunter brukte 6 timer på å lage «Boten Anna» i sitt hjemmestudio, etterpå la han den ut på internett hvor den ble nedlastet utallige ganger. Låten var den førte svenskspråklige sangen som toppet listene rundt om i Europa. «Boten Anna» ble tidenes mest solgte låt utgitt av en ny artist.
Basshunters første studioalbum, LOL <(^^,)>, ble utgitt 30. august 2006. Noen dager tidligere ble det klart at en remix av Basshunters eldre låt «Vi sitter i Ventrilo och spelar DotA» skulle bli Basshunters andre singel fra albumet. En video ble spilt inn til låten. Albumet var høyt oppe på albumlistene i hele Europa og 22. desember 2006 ble albumet også utgitt over hele verden, med noen nye låter. Basshunter ble nå en av de ledende eurodanceartistene i verden.
Da Basshunter oppnådde 50 000 venner på MySpace, feiret han med å gi ut en ny låt «Beer in the Bar».
2008–2009: Now You're Gone – The Album
I slutten av 2007, ble en re-innspilling av «Boten Anna» utgitt med navnet «Now You're Gone», med helt omskrevet tekst for å appellere til det utenlandske markedet. Sangen gikk rett til topps på den britiske singellista UK Singles Chart i fem uker. Sangen ble også en stor hit i New Zealand, Australia, Sør-Afrika, USA og andre land. På dette tidspunktet var Basshunter en av de mest etterspurte artistene på sosiale medier som Facebook og MySpace. Han spilte inn en video til låten i Oslo, med den norske modellen Aylar Lie i den kvinnelige hovedrollen. Videoen ble senere sett mange millioner ganger på nettstedet YouTube, og omtalt i pressen verden over. I august 2012 hadde videoen blitt sett over 130 millioner ganger.
I 2007 og 2008 jobbet Basshunter med ett nytt album, Now You're Gone – The Album, det ble utgitt 13. juli 2008. Albumet inneholdt fem singler («Now You're Gone», «All I Ever Wanted», «Angel in the Night», «I Miss You», og «Walk on Water»). Singelen «All I Ever Wanted» var en nyinnspilling av «Vi sitter i Ventrilo och spelar DotA». Låten ble en stor hit i mange europeiske land og på New Zealand. I Norge fikk den en tredjeplass på VG-lista. Han spilte inn musikkvideoer til alle singlene med en sammenhengende historielinje, der en kjærlighetshistorie mellom Basshunter og Aylar Lie utvikler seg fra video til video. Singelen «Walk on Water» var et unntak; det ble ikke laget noen video med Aylar Lie til den singelen.
Den 5. april 2009 ga han ut spesialutgavealbumet Now You're Gone – The Album: Deluxe Edition. Albumet inneholdt de samme låtene som originalversjonen, pluss nye re-mixer av «I Miss You» og «Angel in the Night» av Headhunters, re-mix «Walk on Water» og mega-mixer av alle de fire første singlene. I 2008 vant Basshunter EBBA Award, som er en pris som deles ut årlig til ti nye artister eller grupper som oppnår suksess utenfor egen nasjon med et internasjonalt debut-album.
2009: Bass Generation
Basshunters tredje studioalbum, Bass Generation, ble utgitt 28. september 2009. Sporet «Every Morning» ble utgitt som første singel fra dette albumet. Den 30. november 2009 ble «I Promised Myself» utgitt som ny singel fra albumet..
2009–2013
Den 16. mai 2010 ga Basshunter ut en ny singel med tittelen «Saturday»; den oppnådde gode plasseringer på hitlistene i Storbritannia, Irland og New Zealand. I 2010 deltok Basshunter i Celebrity Big Brother 2011 (UK), en britisk versjon av Big Brother for kjendiser. Han endte opp på fjerdeplass i konkurransen..
Den 5. august 2012 ble den nye singelen «Northern Light» utgitt, og Basshunter annonserte på sin twitterprofil at et nytt album var under produksjon. Basshunters neste single, «Dream on the Dancefloor», ble lansert den 28. september 2012 på YouTube; singelen ble utgitt 18. november. Den 4. desember 2012 ble Basshunters gamle låter fra The Bassmachine og The Old Shit utgitt på nytt i albumet The Early Bedroom Sessions.
Den 13. mai 2013 ble Basshunters siste album, Calling Time, endelig utgitt i Sør-Afrika, 22. juli ble det utgitt i Europa og 17. september i USA. Basshunter kunngjorde den 26. juli 2013 at han ville slutte å synge, og i stedet satse som DJ og låtskriver for andre artister.
Borgergade (København)
Borgergade er en gate i Københavns indre by. Den går fra Gothersgade i sydvest til Store Kongensgade i nordøst. Området rundt Borgergade og den parallelle Adelgade ble som de første områder sanert av København kommune i midten av 1940-årene. I stedet ble det oppført flere moderne bygninger, blant annet Dronningegården.
Bygningskulturens hus ligger i Borgergade nr. 111.
Historie
Borgergade var en del av planen for det nye København i 1649 og var romslig anlagt med lange, rette gater. Gatene skulle etter planene oppkalles etter danske territoriale besittelser, kongelige og de øvre klassene, inkludert adelen. De mest velstående familiene bosatte seg langs Bredgade og Ny Kongensgade mens området rundt Borgergade og Adelgade ble forbeholdt et mer beskjedent klientell som for eksempel håndverkere og butikkansatte. De fleste av bygningene var bindingsverkshus og relativt små, men levekårene var betydelig bedre enn i det overfylte sentrum.
En av de fineste bygningene i gaten var Møntmestergården. Den ble reist i 1683 av kongelig myntmester Gregorius Sessemann som hans privatbolig og var bebodd av hans etterfølgere i embedet til 1752. I 1720 ble huset utstyrt med barokk trapp. Det ble innredet en egen leilighet som ble leid ut til den russiske ambassadøren i 1728. I 1760 ble huset bygget om og utvidet igjen. I 1767 ble det kjøpt opp av en murmester som bodde der frem til 1803.
Selv om Borgergade unnslapp de direkte følgene av branner og krig, hadde disse forholdene allikevel innvirkning på gaten. Mange av de menneskene som var blitt hjemløse og ruinert av katastrofene flyttet hit på jakt etter rimelig overnatting og området ble stadig mer overfylt. Hager og gårdsrom ble bygget over og ekstra etasjer ble bygget på toppen av eksisterende bygninger for å gjøre plass til de mange nye beboerne.
26. januar 1865 åpnet det første offentlige badet i gaten etter en donasjon fra bankmannen Carl Joachim Hambro, men bortsett fra det var det så som så med de sanitære forholdene.
Da vollene falt flyttet mange av eierne til de nye boligstrøkene som for eksempel Nørrebro og Vesterbro, og området rundt Borgergade utviklet seg til å bli et av de verste og mest overfylte slumområdene i byen med et notorisk rykte når det gjaldt fattigdom, prostitusjon og kriminalitet.
Under oppsyn av direktør Christian Axel Jensen ved Københavns Bymuseum ble Møntmestergården demontert, registrert og lagret i et skur ved Vestre kirkegård. Planen var å bygge huset opp igjen på et senere tidspunkt som en del av Frilandsmuseet, men planene ble aldri realisert. I 1995 overtok Den Gamle By i Århus materialene og huset ble endelig rekonstruert i 2009.
Athen (prefektur)
Athen prefekturområde grenser til de andre attiske prefekturområdene Pireus i vest, Vest-Attikí i nordvest og Øst-Attikí i nord og i øst. I sørvest ligger Saroniabukta.
Kontinentalcupen i friidrett
Kontinentalcupen i friidrett (IAAF Continental Cup), tidligere Verdenscupen i friidrett (IAAF World Cup), er et internasjonalt friidrettsstevne der verdensdeler samler sine beste utøvere. Verdenscupen er i dag arrangert av IAAF hvert fjerde år og verdensdelene som stiller er Afrika, Amerika, Asia-Pacific og Europa.
Tidligere var også større friidrettsnasjoner som Russland, Tyskland og USA representert separat. Det stilte da vanligvis fem verdensdeler og tre nasjoner til konkurransen, både for kvinner og menn. Vinnerne av den forutgående Europacupen i friidrett og nummer to her kunne stille nasjonslag, sammen med USA. Dersom stadionet har ni løpebaner har arrangørlandet mulighet til å stille eget nasjonslag.
Den russiske nasjonalforsamlingen
Den russiske nasjonalforsamlingen har det fra 1989 til i dag vært to stykker av. Den første nasjonalforsamlingen ble opprettet av Mikhail Gorbatsjov i 1989. Denne forsamlingen bestod av to deler, det var «Folkekongressen» og «Det øverste Sovjet». Boris Jeltsin var formann i «Det øverste Sovjet» før han ble president i 1991.
Den nasjonalforsamlingen som Russland har i dag, ble innført sammen med den nye grunnloven i 1993. Den har to kamre, Statsdumaen og Føderasjonsrådet. Føderasjonsrådet har to representanter fra hver av Russland delstater og kan derfor sammenlignes med Senatet i USA. Statsdumaen er nasjonalforsamlingens underhus, og har 450 medlemmer.
Cuba under Sommer-OL 1952
Cuba under Sommer-OL 1952. Tjueni sportsutøvere fra Cuba, alle menn, deltok i åtte sporter under Sommer-OL 1952 i Helsingfors. Cuba vant ikke noen medaljer.
Lucrezia Borgia
Lucrezia Borgia (født 18. april 1480 i Roma, død 24. juni 1519 i Belriguardo ved Ferrara) var en italiensk fyrstinne. Hun var datter av Rodrigo Borgia, den senere pave Alexander VI, og søster til Cesare Borgia. Tre ganger giftet hennes far henne bort i maktpolitiske øyemed.
Lucrezia fremstilles gjerne som en femme fatale, men etter alt å dømme var hun selv bare et offer for farens og brorens intriger.
Liv og virke
Lucrezia Borgia fikk sin barndom i Roma.
Det første ekteskapet
Hennes første ekteskap ble inngått da hun bare var tretten år, med Giovanni Sforza. Fire år etter fikk faren dette ekteskapet erklært ugyldig på grunn av angivelig impotens (det synes imidlertid åpenbart at ekteskapet var blitt fullbyrdet). Giovanni Sforza hevdet etterpå at ekteskapet bare var blitt oppløst slik at paven og Cesare Borgia skulle kunne begå blodskam med Lucrezia (en påstand som nok er likeså urimelig som at ektemannen skulle ha vært impotent).
Det andre ekteskapet
Lucrezias annen ektemann var Alfonso av Biscelgia, illegitim sønn av kong Alfons II av Napoli. To år senere ble Alfonso myrdet, og det sies at Cesare Borgia var den som anstiftet til mordet. Dette skulle ha vært fordi Lucrezias far ønsket en allianse med Frankrike, som gjorde krav på Napoli.
Det tredje ekteskapet
Den 2. februar 1502 giftet Lucrezia seg med Alfonso I d'Este, som i 1505 ble hertug av Ferrara, Modena og Reggio. Ved hoffet i Ferrara samlet Lucrezia mange av tidens mest fremstående kunstnere, forfattere og lærde rundt seg.
Vendepunktet i Lucrezias turbulente liv kom 1503 da faren døde og hennes bror ble tvunget i eksil (han døde i 1507). Nå slapp hun å være en brikke i familiens maktpolitiske spill. Alfonso besteg deretter tronen i år 1505.
Lucrezia begundstiget i Ferrara diktere og konstnere som Ludovico Ariosto, Pietro Bembo og Tizian. I samtiden forekom diverse rykter om affærer, blant annet med Pietro Bembo, men også med hennes egen far og bror. Belegg for disse rykter finnes ikke.
I år 1519 døde hun i barselfeber etter å ha født sitt åttende barn.
Barn
Hun fikk syv eller åtte barn.
Jern(III)oksid
Jern(III)oksid eller rødrust har den kjemiske formelen Fe2O3 og er ett av flere jernoksider. Den forekommer naturlig i flere ulike mineraler, fremfor alt hematitt (α-Fe2O3), ferrihydritt (5Fe2O3·9H2O) og maghemitt (γ-Fe2O3).
α-form
Alfa-formen er den vanligste formen av jernoksid og er også den som finnes i hematitt. Den er antiferromagnetisk opp til ca. -13 °C og svakt ferromagnetisk opp til 677 °C (Néel-temperaturen).
Ved temperaturer over 1550 °C henfaller den til Fe3O4 og oksygen.
β-form
Beta-formen er metastabil og konverterer til α-form om den varmes opp til 500 °C.
γ-form
Også gamma-formen er metastabil og konverterer til α-form eller ε-form om den varmes opp. Den er ferrimagnetisk og er den fromen som gjenfinnes i mineralet maghemitt.
ε-form
Epsilon-formen har egenskaper som ligger mellom α- og γ-form. Den er metastabil og konverterer til α-form ved 500 – 750 °C. Den forekommer ikke i ren form, men kun sammen med α- og γ-former.
Juneau County
Juneau County er et fylke i den amerikanske delstaten Wisconsin. Det ligger i de sentrale delene av staten og grenser mot Wood County i nord, Adams County i øst, Columbia County i sørøst, Sauk County i sør, Vernon County i sørvest, Monroe County i vest og mot Jackson County i nordvest.
Fylket har fått sitt navn etter Milwaukees første borgermester, Solomon Juneau.
Baodai-broen
Baodai-broen (kinesisk: 宝带桥, pinyin: Baodai qiao, «Det kostelige beltes bro») er en gammel steinbro i byen Suzhou i provinsen Jiangsu i Kina. Den var opprinnelig en veibro, men benyttes i moderne tid kun som fotgjengerbro. Total lengde er på 316,8 meter, bredden er fire meter og antall bruspenn 53. Den ble bygd i året 806, under Tang-dynastiet. I 2001 ble den oppført på Folkerepublikken Kinas liste over minnesmerker.
Formel 1-sesongen 1950
Formel 1-sesongen 1950 var den første sesongen i FIAs Formel 1-verdensmesterskap. Det startet 13. mai 1950 på Silverstone, og ble avsluttet 3. september på Monza. Mesterskapet bestod av syv løp. Seks av løpene ble kjørt i Europa, og ett i USA. Dette var Indianapolis 500, som ble kjørt etter AAA-regler. Mesterskapet ble vunnet av italieneren Nino Farina i Alfa Romeo.
Oppsummering av sesongen
Sesongen ble dominert av Alfa Romeo med deres kompressorladede 158, en godt utviklet førkrigsdesign som vant alle seks løpene i Europa. Førermesterskapet sto derfor mellom Alfa Romeo-førerne Giuseppe Farina og Juan Manuel Fangio. Ved sesongslutt sto begge med tre seiere hver, men Farina hadde i tillegg en fjerdeplass fra løpet i Belgia og ble dermed historiens første Formel 1-verdensmester.
I de seks løpene i Europa deltok alt 14 team (4 fabrikkteam og 10 uavhengige), foruten en rekke privat påmeldte biler. Chassis, motor og bilnumre varierte fra løp til løp. I Indianapolis 500 deltok bare amerikanske team, konstruktører og førere. Den eneste amerikanske føreren i de europeiske løpene var Harry Schell.
Formel 1-reglene i debutsesongen spesifiserte motorer på 1,5 liter med kompressorlading eller 4,5 liter uten kompressorlading. Det var ingen begrensninger på antall sylindre og heller ikke på bilens vekt.
Konstruktører og førere
Følgende konstruktører og førere konkurrerte i Formel 1-verdensmesterskapet i 1950. Lista omfatter ikke de som bare deltok i Indianapolis 500.
Sluttresultat førermesterskapet 1950
Noter til tabellen:
Resultater fra løp utenom verdensmesterskapet
Øvrige Formel 1-løp i 1950, som ikke inngikk i verdensmesterskapet.
Norsk okkupasjonsberedskap i etterkrigstiden
Norsk okkupasjonsberedskap i etterkrigstiden, tidligere kalt «Stay Behind» med kodenavn ROC og senere kalt «Okkupasjonsberedskap» er betegnelser på det arbeidet som det norske Forsvaret organiserte i etterkrigstiden fra 1948, med umiddelbar målsetting å kunne gjennomføre evakuering, sabotasje og etterretning på norsk jord under en eventuell okkupasjon.
Cithaerias
Cithaerias er en slekt av sommerfugler som hører til gruppen Haeterini i underfamilien ringvinger (Satyrinae) i den store familie flikvinger (Nymphalidae). De finnes bare i skogområder i Sør- og Mellom-Amerika. De rundede vingene er glassklare bortsett fra øyeflekker langs ytterkantene.
Norsk okkupasjonsberedskap i etterkrigstiden
Dette var en tid da den kalde krigen var kommet i gang og frykten for Stalins kommunistiske Sovjetunionen var påtakelig. Virksomheten skulle baseres på erfaringer som var gjort under annen verdenskrig.
Cithaerias
Utseende
Stort sett middelsstore sommerfugler (vingespenn gjerne 30 – 50 mm), slanke med avrundede vinger. De har gjennomsiktige vinger som mangler skjell bortsett fra langs ytterkantene, der det er øyeflekker og en farget rand.
Norsk okkupasjonsberedskap i etterkrigstiden
Virksomheten ble organisert i såkalte nett med oppgaver innenfor etterretning, evakuering av nøkkelpersoner og sabotasje. Nettene fikk senere en felles oppbygging og betegnelsen «Stay Behind».
Cithaerias
Levevis
Diise sommerfuglene holder til på skogbunnen i ganske tett regnskog. De er forholdsvis langsomme flyvere, som gjerne drikker fra råtnende frukt eller møkk. De fargerike feltene på bakvingene er veldig tydelige når sommerfuglene flyr, men synes å forsvinne når de setter seg. Larvenes næringsplante er ukjent.
Norsk okkupasjonsberedskap i etterkrigstiden
Femmannsgruppen
Etter krigen var det mange i motstandsbevegelsen som fryktet at Norge skulle bli tatt på senga på nytt, denne gang av Sovjetunionen. De bygget opp et hemmelig nettverk som senere er blitt kjent som Stay behind.
I 1947 ble det dannet en «femmannsgruppe» av sentrale personer i næringslivet med erfaring fra motstandsarbeid under krigen. Gruppen etablerte 20 distrikter og opprettet et etterretnings- og sambandsnettverk (kodenavn Saturn). De hadde også et bedriftsvernsystem (kodenavn Jupiter), skaffet seg våpen og begynte å kartlegge kommunister.
Dette skjedde under den kalde krigen, i en tid da frykten for Stalin og Sovjetunionen var sterk. Lignende grupper ble opprettet i en rekke vesteuropeiske land. I Norge gikk etterretningsdelen av nettverket under kodenavnet Lindus. De hemmelige gruppene skulle operere under okkupasjonsforhold etter en eventuell sovjetisk invasjon.
Den 25. oktober 1948 utstedte daværende forsvarsminister og tidligere Milorg-leder Jens Chr. Hauge et statlig direktiv som gav anvisninger for oppbyggingen av den norske Stay behind-enheten. Det var flere private organisasjoner som fungerte som «faddere» for denne organisasjonen, blant annet Arbeidsgiverforeningen, Libertas, Industriforbundet og Rotary.
Samme år ble femmannsgruppen underlagt Forsvarets etterretningstjeneste. Nato sto for den internasjonale koordineringen.
Stay Behind
I 1948 ble nettverket formelt underlagt E-tjenestens «Seksjon D», og døpt Stay Behind.
På femtitallet bestod gruppen av tre store nettverk fordelt på ulike distrikter i Norge, strengt adskilt og skjult for hverandre. Hvert nett var delt opp i tjue til førti grupper med fem mann i hver.
Rundt om i landet ble det etablert såkalte «dumper», hemmelige lager gjemt i terrenget. Dumpene besto blant annet av ammunisjon, uniformer, våpen, sanitetsutstyr, primuser, telt og enkelte steder ski.
Til den faste staben i Stay Behind ble det først rekruttert folk med erfaring fra andre verdenskrig. Etter hvert rekrutterte man erfarne og betrodde offiserer med egnet militær bakgrunn til organisasjonens nøkkelstillinger. Betegnelsen «Stay Behind» ble endret til «Okkupasjonsberedskap». Til den landsomfattende del av beredskapsorganisasjonen har man rekruttert nordmenn med varierende bakgrunn.
Enheten ble gransket i forbindelse med Lillehammer-saken for sine forbindelser til Mossad og omstendigheter rundt drapet på Ahmed Bouchikhi den 21. juli 1973.
Avsløring og nedbygging
Hemmeligholdelsen av Stay Behind ble vanskeliggjort i Norge i 1978, etter at våpenlageret hos Hans Otto Meyer (Meyer-saken) ble oppdaget i forbindelse med en politietterforskning.
Det internasjonale bildet
Slike grupper ble opprettet fra 1948 av i Belgia (kodenavn SDRA8), Danmark (kodenavn Absalon), Frankrike, Hellas, Italia (Organizzazione Gladio), Luxembourg, Nederland (I&O), Portugal (Aginter), Spania, Tyrkia (Counter-Guerrilla) og Tyskland (TD BDJ), og likeså i nøytrale europeiske land som Finland, Sverige, Sveits (P26) og Østerrike (OWSGV).
Eksistensen av slike grupper ellers i Europa forble hemmelig frem til 1990, da Gladio ble avdekket i Italia.
Luis de Góngora
Biografi
Allerede som 15-årig student i Salamanca ble Góngora kjent som en bråkmaker, og på tross av den geistlige karrieren han slo inn på, var han opptatt av verdslige sysler som kortspill, tyrefekting og kjærlighetseventyr. Typisk nok handler hans kjærlighetsdikt også om konkret jordisk kjærlighet i motsetning til hans forgjengere, som Santa Teresa de Jesús og San Juan de la Cruz, som beskrev kjærligheten til Gud i nærmest erotisk språkdrakt.
I 1617 fikk han stillingen som slottskapellan hos Filip III av Spania, men ansettelsen ble kortvarig, og de siste årene i Madrid skal han ha levd en nokså karrig tilværelse, før han ble syk og flyttet tilbake til Córdoba. Det er noe uklart om avgangen fra slottskapellanstillingen hadde sammenheng med Quevedos anklage mot Gongora for sodomi, noe som var belagt med dødsstraff. På bakgrunn av denne anklagen har det vært antatt at Gongora var homoseksuell.
På tross av at Góngora mer eller mindre ufrivillig startet en egen stilretning i spansk lyrikk, kalt kulteranismen, og fikk en rekke tilhengere, ble han nærmest glemt av ettertiden. I 1927 fikk imidlertid verkene hans fornyet interesse, i forbindelse med markeringen av at det var 300 år siden hans bortgang. I Spania oppstod i etterkant av 300-årsmarkeringen en gruppe kunstnere som kalte seg Generación del 27 (Generasjonen av -27), denne gruppen bestod hovedsakelig av lyrikere, deriblant Federico García Lorca, og de var sterkt inspirert av Góngoras dikterkunst. I nyere tid blir Góngora regnet som en av Spanias største diktere gjennom tidene.
Verker
Hovedverkene hans er de to lange diktene Fabula de Polyfemo y Galatea (1613) og Soledades (1617). Førstnevnte er et narrativt dikt, som forteller om kjærligheten mellom den vakre nymfen Galatea, og den stygge kyklopen Polyfemos. En mytologisk fortelling som beskrives i Ovids metamorfoser. Først og fremst Soledades regnes som en nyskapning, og ble sterkt kritisert for sin uvante stil, men ga også opphav til en enorm beundring hos mange yngre samtidige.
Filmåret 1965
Filmåret 1965 er en oversikt over lanserte filmer, fødte og avdøde filmpersonligheter i 1965.
Heia stasjon
Heia stasjon er en jernbanestasjon på Østfoldbanen (Østre linje). Heia stasjon ligger i både Rakkestad kommune og Indre Østfold kommune (tidligere Eidsberg), da kommunegrensen går på tvers gjennom stasjonsområdet. Stasjonen ble åpnet i 1896, og er stoppested på Vys rute mellom Rakkestad / Mysen og Skøyen. Fra Heia stasjon til Oslo S er det 73,450 km. Stasjonen ligger 133,2 meter over havet.
Historie om stasjonen og nærområdet
Men den 10. juli 1896 ble Heia stoppested med ekspedisjonshus uten bolig åpnet. Seinere, ca. en ti års tid (1907/08), ble nytt godshus satt opp i tillegg til en plattformsutvidelse. I 1909 ble stasjonsbygget flyttet og står i dag på Bjørgeseter stasjon, nytt stasjonsbygg ble satt opp.
Folk møtte fram for å se toget, melkebøndene kom for levere melka som ble sendt én gang i døgnet, og dyra som skulle til Fellesslakteriet i Oslo måtte også gå gjennom Heia stasjon.
Østre linjes stasjoner opplevde fram til 1920 en rekke forbedringer og oppgraderinger. Godshus ble utvida, flere spor kom til, nye lasteramper ble satt opp og noen ganger ble til og med stasjonsbyggene utvidet på grunn av den store trafikken. Området Heia huset også ei sag, Gran, dette førte til at man på Heia fikk et sidespor med lasterampe for å kunne frakte plank til høvleriene i Sarpsborg og Fredrikstad via Heia stasjon.
Heia stasjon huset også et poståpneri allerede fra 1902 av, og det var stasjonsekspeditør Th. Heen som hadde jobben som poståpner. Helt til slutten av 1950-tallet lå blant annet poståpneriet i et hus på Gran i Rakkestad, før det ble flyttet til Lilleby ved Heiaveien en tid før 1960. Fram til minst midten av 1960-tallet var det postsortering der.
I 1974 ble poståpneriet nedlagt og erstattet av et landpostbud som tok seg av distribusjonen av post til nærområdet. Poststedsnavnet tilhørende Heia forandret seg som årene gikk, selv om nummeret holdt seg stabilt: 1882 Heia Station (1902), 1882 Heia Stasjon (1917), 1882 Heia stasjon (1954), 1882 Heia (1959), 1880 Eidsberg (1974–).
Egen telefonsentral kunne man også finne på Heia, etter byggingen av telefonlinjen mellom Heia og Trømborg i 1906. Automatiseringen av denne sentralen skjedde før 1950.
Det var med tiden to butikker på Heia. Vest for jernbanesporet, på Nyland og nord for Heiaveien fantes det landhandel fra slutten av 1890-åra fram til rundt 1980, T. Valebjørg og H.G Thune stod bla. for driften. Bak stasjonsbygget fant man Samvirkelaget i området, som fikk selge øl, noe som var lov i Rakkestad. Det spesielle med Heia og området generelt er at grensen mellom Rakkestad og Eidsberg gikk rett gjennom området. Dette førte derfor til at øltørste eidsberginger kunne gå de få metrene det var over til samvirkelaget og få kjøpt seg øl, som ikke var lov å selge i Eidsberg.
En tredje butikk skal det også ha vært på begynnelsen av 1900-tallet i det såkalte «Kremmerhuset», hovedbygget på Flatberg.
Et hønseri fant man et stort lokale til, sør for Heiaveien. Dette lokalet fant plass til to leiligheter og kontor i tillegg til produksjonslokalet, og huset bedriften Norvia AS mellom 1972 og 2000. Bedriften drev med produksjon av bygningsbeslag og ventilasjonskanaler, det var opp mot 7-8 mann som hadde sitt arbeide der. Etter nedleggelsen har deler av lokalene blitt brukt til lagerplass. Et fryseri og flere minkbur lå litt sørvest for produksjonslokalet, på 1980-tallet ble disse minkburene revet.
Med unntak av misjonshuset er det lite aktivitet på Heia i dag. Stasjonsbygget ble revet på slutten av 1980-tallet og Mysen er, med bare noen få unntak om dagen, endestasjon for togene fra Oslo, dette gjør at Heia og Rakkestad får kun noen ytterst få avganger om dagen. Og etter Rakkestad er det helt slutt og ingen ordinær passasjertrafikk til Sarpsborg i det hele tatt. Jernbanegården Nordby står ennå, men «butikken til Thune» som butikklokalet på Nyland lød under ble revet på begynnelsen av 1990-tallet (1993–1994), selv om lageret og bolighuset som gav rom til den eldste butikken på Nyland ennå står. Til tross for at Samvirkelaget la ned i 1972 står butikkbygningen, som i dag huser leiligheter, og lageret fortsatt.
«Misjonshuset»
Heia Misjonshus, Ebeneser ble bygget i 1931 av Østre Os Manns- og Kvinneforening (Rakkestad) og Heensfjerdingen Manns- og Kvinneforening (Eidsberg), etter mange husmøter rundt på gårdene i området i årene før (fra slutten av 1800-tallet og fram til da). Byggingen ble anført av Ole Anton Degnes (f. 1871, d. 1946). «Heia Misjonshus» eller simpelthen «Misjonshuset» som det det på folkemunne går under, har oppgjennom tiden funnet rom for Indremisjon, Santalmisjon, Sjømannsmisjon, søndagsskole, barneforening og Yngres. Misjonshuset har i tillegg stått bak flere årlige arrangementer hvor man i tillegg til bla. påskefrokost og grøtfest, har juletrefest og en 17. mai-feiring som kan samle opp mot 100 mennesker. Heia misjonsforening ble siftet i 1994, etter sammenslåing av Østre Os Manns- og Kvinneforening og Heensfjerdingen Manns- og Kvinneforening, og står i dag for driften av misjonshuset som er tilknyttet Normisjonen. Søndagsskole, barneforing og basar arrangeres den dag i dag (Yngres har det vært helt til det siste), og 2003 var det ca. 60 møter i året. Misjonshuset har 100 sitteplasser, en stor sal, en mindre sal, et komitérom, kjøkken, stor kjeller (som tidligere har blitt benyttet som møtelokale) og en vaktmesterbolig i 2. etasje. Fra 2009 er det også byggningsarbeide med blant annet nye toaletter.
Sincelejo
Sincelejo er hovedstad i provinsen Sucre som ligger nord i Colombia. Byen ble grunnlagt 4. oktober 1535 under navnet «San Francisco de Asís de Sincelejo.»
Johan J. Jakobsen
Johan Jakob Jakobsen (1937–2018) var en norsk politiker (Sp) fra Spillum i Namsos. Han var stortingsrepresentant for Nord-Trøndelag fra 1973 til 2001, fylkets lengst sittende representant, og formann i Senterpartiet fra 1979 til 1991.
Jakobsen var en samlende leder for partiet og tok det inn i regjering to ganger. Jakobsen var samferdselsminister i Willoch-regjeringen fra 1983 til 1986 og kommunalminister i Syse-regjeringen fra 1989 til 1990. Senterpartiet pekte på Jakobsen som statsministerkanididat i 1997, og han deltok i forhandlingene om sentrumsregjeringen, men gikk ikke selv inn i regjeringen.
Han gikk av som Senterpartiets formann i 1991, men fortsatte som parlamentarisk leder til 2000. Stortingskolleger som Carl I. Hagen og Thorbjørn Jagland har beskrevet Jakobsen som «en fremragende hestehandler».
Jakobsen utgav to memoarbøker fra politikken og en biografi om Nils Trædal.
Bakgrunn
Han vokste opp på slektsgården Lønset på Spillum ved Namsos som sønn av fylkesagronom Harald Jakobsen og husstellærer Gjertrud Myklebost. Etter Namsos gymnas gikk han befalsskole i Bergen, så Jønsberg landbruksskole. Han gikk også handelsskole. Han var utdannet sivilagronom fra Norges landbrukshøgskole fra 1962. Deretter kom han tilbake til Namsos som avdelingsbestyrer ved Felleskjøpet og Namdal Kornsilo fram til 1972. Mellom 1963 og 1993 var han også gårdbruker på Lønset.
Den politiske aktiviteten på riks- og lokalplan startet samtidig som han overtok gården og stiftet egen familie. Han var politisk nestformann i Senterungdommen fra 1967 til 1969, og vararepresentant til Stortinget i perioden 1969–1973. I forkant av stortingsvalgene i 1969 og 1973 var han medlem av Senterpartiets programkomité, og senere dennes formann i 1977. Lokalt var Jakobsen formannskapsmedlem i Namsos fra 1967 til 1972, og medlem av Nord-Trøndelag fylkesting fra 1971 til 1973. Fra 1972 til 1973 var Jakobsen politisk sekretær i Samferdselsdepartementet i Lars Korvalds regjering, hvor John Austrheim var statsråd.
Stortingsrepresentant
I 1973 ble Jakobsen valgt inn på Stortinget fra Nord-Trøndelag. Han ble medlem av Landbrukskomiteen og varamedlem av Valgkomiteen, samt sekretær i Odelstingets presidentskap. Fra 1977 var han medlem av Stortingets utenriks- og konstitusjonskomite. Han ble også Senterpartiets parlamentarisk leder. I 1979 ble han ny partiformann etter Gunnar Stålsett. Med Jakobsen fikk Senterpartiet en samlende formann med store diplomatiske evner. Partihistorikeren Roar Madsen legger til at «kontinuiteten i ledelsen gjennom 1980-årene må ha kommet godt med i strevet med å berge partiskuten gjennom brottsjøene». Senterpartiets oppslutning gikk imidlertid ikke opp i Jakobsens tid som formann, og partiet gjorde sine, til da, dårligste valg i etterkrigstiden. Senterpartiet fikk i den tiden lite oppmerksomhet rundt Senterpartiets tradisjonelle saker som landbruks- og distriktspolitikk. Fra 1981 fortsatte Jakobsen som medlem av Utenriks- og konstitusjonskomiteen og Den utvidede utenriks- og konstitusjonskomiteen.
Edgar Ætheling
Edgar Ætheling eller Eadgar II (født ca. 1051 i Ungarn, død ca. 1126) ble proklamert som konge av England, men aldri kronet. Han var det siste medlemmet av det kongelige angelsaksiske huset i kongeriket England.
Johan J. Jakobsen
Statsråd
I en tale i pinsen 1983 åpnet Jakobsen for at Senterpartiet og Kristelig Folkeparti kunne samarbeide med Høyre i regjering. Dette ble ikke akseptert av alle i partiet, med Per Bortens regjerings fall i 1971 friskt i minne. I juni 1983 ble Kåre Willochs regjering utvidet med statsråder fra Senterpartiet og Kristelig Folkeparti, og Jakobsen ble samferdselsminister. Da Willochs regjering gikk av etter kabinettsspørsmål om bensinavgift i 1986, gikk Jakobsen tilbake til Stortinget. Etter stortingsvalget 1989 ble han på nytt statsråd, denne gang som kommunalminister i Jan P. Syses regjering. Jan P. Syse og Høyres iver for tilpasninger med hensyn til EU gjorde at Senterpartiet var med på å felle Syses regjering i november 1990. I 1991 gikk Jakobsen av som partileder og ble etterfulgt av Anne Enger Lahnstein. Han ble selv parlamentarisk leder.
Edgar Ætheling
Edgar var også kjent som «den lovløse». Hans angelsaksiske tilnavn Ætheling, eller slik det ble stavet i samtiden, Æþeling, betyr «mann av adelig blod» eller «prins», og ble brukt i den senere delen av epoken for å spesielt markere statusen til kongens sønner.
Johan J. Jakobsen
EU-avstemningen i 1994
Ved stortingsvalget 1993 ble Senterpartiet nest største parti på Stortinget etter å ha markert seg med et klart nei til norsk medlemskap i EU i forkant av EU-avstemningen året etter. Midt i EU-striden fikk han kreft-diagnose og ble operert. «Jeg ber om å bli trodd når jeg sier at jeg knapt nok har hatt en vond dag som følge av kreftoperasjonen i 1994,» har Jakobsen skrevet. EU-avstemningen endte med 52,2 prosent mot en EU-søknad og 47,8 prosent for. I Jakobsens hjemfylke Nord-Trøndelag stemte 64 prosent imot; sør for Nordland var det bare større prosentvis EU-motstand i Sogn og Fjordane.
Edgar Ætheling
Bakgrunn
Edgar ble proklamert konge ved et møte hos de vise menn, kalt witan, i tiden etter at kong Harald II Godwinsson døde i slaget ved Hastings den 14. oktober 1066. Edgar ble aldri kronet, men ble underkastet Vilhelm Erobreren åtte måneder senere. Han var da kun 13 eller 14 år gammel.
Johan J. Jakobsen
Statsministerkandidat i 1997
Jakobsen var Senterpartiets statsministerkandidat i 1997, men partiet opplevde et dramatisk fall i oppslutning, og gikk ned til å bli kun det femte største partiet. Kjell Magne Bondevik (KrF) ble statsministeren i den nye sentrumsregjeringen. På forhånd hadde ikke Jakobsen underslått at Senterpartiet hadde store ambisjoner for regjeringsmakt, og kommenterte til partiavisen Sentrum:
Edgar Ætheling
Bakgrunn
Edgar var den eneste sønnen til Edvard den landflyktige, arving til engelske tronen, og sønnesønn til kong Edmund II av England, kalt «Jernside». Edgar ble født i Ungarn grunnet farens eksil. Da hans far døde i 1057 ble Edgar utropt som arving av Edvard Bekjenneren. Edgar ble oppdratt ved Edvards hoff sammen med sine to søstre, Margaret (som senere ble den hellige Margaret av Skottland) og Christina.